ΚΑΝΟΝΙΣΜΟΣ (ΕΚ) αριθ. 2423/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 για τροποποίηση του κανονισμού (ΕΚ) αριθ. 716/96 για τη θέσπιση έκτακτων μέτρων στήριξης της αγοράς βοείου κρέατος στο Ηνωμένο Βασίλειο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 23,

Εκτιμώντας:

ότι ο κανονισμός (ΕΚ) αριθ. 716/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2149/96 (4), προβλέπει έκτακτα μέτρα στήριξης της αγοράς του βοείου κρέατος στο Ηνωμένο Βασίλειο 7 ότι ο κανονισμός αυτός επιτρέπει την αγορά από τις βρετανικές αρχές αρσενικών βοοειδών ηλικίας μεγαλύτερης των 30 μηνών για να σφαγούν και να καταστραφούν σύμφωνα με τους προβλεπόμενους σχετικούς όρους 7 ότι η σφαγή των ζώων αυτών γίνεται ιδίως συναρτήσει της δυναμικότητας σφαγής και της ηλικίας του ζώου και δεν εξαρτάται από την απόφαση του παραγωγού 7 ότι, για να ενθαρρυνθεί η σφαγή αρσενικών ευνουχισμένων ζώων εκτός της ετήσιας περιόδου μειώσεως του αριθμού των ζώων που βόσκουν στα λιβάδια, το άρθρο 4γ του κανονισμού (ΕΟΚ) αριθ. 805/68 καθιέρωσε πριμοδότηση για τη σφαγή εκτός εποχής γι' αυτό τον τύπο ζώων, που αποσκοπεί στο να αποφευχθούν οι διαταραχές της αγοράς και η προσφυγή στην παρέμβαση στα σχετικά κράτη μέλη 7 ότι τα ζώα που σφάζονται στο πλαίσιο του κανονισμού (ΕΚ) αριθ. 716/96 δεν είναι επιλέξιμα για την παρέμβαση και δεν παρουσιάζουν κίνδυνο για την ισορροπία της αγοράς 7 ότι πρέπει, συνεπώς, να καθιερωθεί ένας μηχανισμός που θα αποσκοπεί να εξαιρεθούν του πλεονεκτήματος της πριμοδοτήσεως για τη σφαγή εκτός εποχής, τα ζώα που αγοράζονται σύμφωνα με τις διατάξεις του κανονισμού (ΕΚ) αριθ. 716/96 7 ότι, γι' αυτό, πρέπει να εξαρτηθεί η πληρωμή στο ακέραιο της τιμής αγοράς σε δέσμευση του παραγωγού ή του φορέα του να μην ζητήσουν την πριμοδότηση για τη σφαγή εκτός εποχής, να καθορίσουν υποχρέωση αποδόσεως ποσό ίσου με εκείνου της πριμοδότησης για τη σφαγή εκτός εποχής στην περίπτωση κατά την οποία είχε υποβληθεί αίτηση και να προβλεφθεί η μείωση της τιμής αγοράς του ποσού της εν λόγω πριμοδότησης εάν δεν δοθεί η προαναφερόμενη δέσμευση 7 ότι, σε περίπτωση εφαρμογής του μηχανισμού αυτού μειώσεως της αποδόσεως, θα πρέπει να προσαρμοσθεί ανάλογα το ποσό της κοινοτικής συγχρηματοδότησης 7

ότι ο παρών κανονισμός πρέπει να αρχίσει να ισχύει αμέσως για να είναι δυνατή η εφαρμογή του για τις σφαγές που θα γίνουν από την 1η Ιανουαρίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΚ) αριθ. 716/96 τροποποιείται ως εξής:

1. Μετά την παράγραφο 2, προστίθεται η ακόλουθη νέα παράγραφος 3:

«3. Στην περίπτωση κατά την οποία η αγορά που αναφέρεται στο άρθρο 1 παράγραφος 1 αφορά ευνουχισμένο αρσενικό βοοειδές, η πληρωμή στο ακέραιο της τιμής που αναφέρεται στο άρθρο 1 εξαρτάται από τον όρο ότι για το πωλούμενο ζώο δεν θα υποβληθεί αίτηση για την πριμοδότηση εκτός σφαγής που αναφέρεται στο άρθρο 4γ του κανονισμού (ΕΟΚ) αριθ. 805/68.

Ο παραγωγός ή ο εντολοδόχος του δεσμεύονται να διασφαλίσουν ότι η πριμοδότηση αυτή δεν θα ζητηθεί για το εν λόγω ζώο.

Στην περίπτωση κατά την οποία δεν λαμβάνεται αυτή η δέσμευση, το ποσό της τιμής που θα πληρωθεί σύμφωνα με την παράγραφο 1 για το εν λόγω ζώο μειώνεται, κατά ποσό ίσο με το ποσό που εφαρμόζεται στην πριμοδότηση για την σφαγή εκτός περιοχής. Στην περίπτωση κατά την οποία υποβάλλεται αίτηση πριμοδότησης για το εν λόγω ζώο, ο εν λόγω παραγωγός υποχρεούται να αποδώσει από την τιμή που έλαβε για το εν λόγω ζώο ποσό ίσο με το επιλέξιμο ποσό της πριμοδότησης για την σφαγή εκτός εποχής. Και στις δύο περιπτώσεις, το ποσοστό της κοινοτικής συγχρηματοδότησης που προβλέπεται στην παράγραφο 1 δεύτερο εδάφιο μειώνεται κατά ποσό ίσο με το ποσό που εφαρμόζεται στην πριμοδότηση για την σφαγή εκτός εποχής.»

2. Η παράγραφος 3 γίνεται παράγραφος 4.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για τα ζώα που σφάζονται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 296 της 21. 11. 1996, σ. 50.

(3) ΕΕ αριθ. L 99 της 20. 4. 1996, σ. 14.

(4) ΕΕ αριθ. L 288 της 9. 11. 1996, σ. 14.